MINUN ANTEEKSIANTONI ― MINUN VAPAUTENI
Aiheeni on anteeksianto ja vapaus. Monet uskovat eivät elä vapaina, -
sillä he ovat liian tottuneita huonoon omaantuntoon ja syyllisyyteen.
Room. 8:1 lienee yksi koko Raamatun rakastetuimmista jakeista.
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat.
Sillä elämän hengen laki Kristuksessa Jeesuksessa on vapauttanut sinut -
synnin ja kuoleman laista. Sillä mikä laille oli mahdotonta, -
koska se oli lihan kautta heikoksi tullut, sen Jumala teki, -
lähettämällä oman Poikansa syntisen lihan kaltaisuudessa -
ja synnin tähden ja tuomitsemalla synnin lihassa".
Minkä Hän tuomitsi? Hän ei tuominnut syntisiä, -
vaan synnin. Oikeastaan Hän tuomitsi kadotustuomion.
Kadotustuomio on todellinen asia.
Syyllisyyteen liittyy kaksi näkökulmaa.
Toinen on Pyhän Hengen tuoma synnintunto. Se on voimallinen, -
sillä se johtaa parannuksentekoon ja muutokseen, voimallisiin asioihin.
Toinen näkökulma on väärä syyllisyys. Se ei johda mihinkään.
Message-käännös kuvaa sitä jakeessa Room. 8:1 mustaksi pilveksi.
Te tunnette tuon mustan pilven. Moni teistä elää sen alla juuri nyt.
Olette tehneet syntiä ja mokanneet. Ette tiedä, kuinka päästä eteenpäin.
Elämänne on jumissa tuomion alla. Juuri tästä haluan puhua, -
sillä anteeksiantonne on vapautenne, vapaus tuomiosta ja syyllisyydestä.
Jae Hepr. 12:1 kehottaa panemaan pois kaiken, mikä meitä painaa.
Synti, joka tuntuu meitä vahvemmalta, on tällainen mieltä painava asia.
Vaikka kuinka yrittäisit voittaa sen, se palaa aina vain takaisin.
Tällaisen syyllisyyden seuraukset ovat niin vakavat, että siihen pitää puuttua.
Sillä ei pitäisi olla sijaa uskovan elämässä. Tällainen tunne on varas.
Se tulee suoraan paholaiselta ja polkee meidät syyllisyyden alle.
Se jähmettää meidät väärällä tavalla. Monista täällä seurakunnassa -
tai television tai tietokoneen ääressä voi tuntua siltä, -
etteivät he ansaitse palvoa Jumalaa. Tuo syyllisyys tekee epävarmaksi.
Teistä tuntuu, ettette ole tarpeeksi hyviä, koska epäonnistutte koko ajan.
Väärä syyllisyydentunne hämärtää näkökenttänne.
Ennen odotitte tulevaisuutta innolla, mutta nyt se näyttää hämärältä.
Heikkoutenne tuntuu riistävän tulevaisuudennäkymänne kokonaan.
Väärä syyllisyys tulee mukaan muistoihinne, ja musta pilvi iskee, -
kun alatte muistella menneitä. Jeesuksessa on hienoa se, -
että Hän auttaa meitä unohtamaan. Hän vie syntisi niin kauas sinusta -
kuin itä on lännestä, mutta syyllisyydentunnossamme -
emme ymmärrä tuota etäisyyttä, vaan tuomme synnin takaisin.
Pidämme siitä kiinni, ja aina kun katsomme taaksepäin, se iskee taas.
Tiedän, että jotkut teistä tietävät täsmälleen, mistä puhun.
Väärä syyllisyys jättää joskus jälkeensä voimattoman olon, -
sillä se tuntuu olevan meitä suurempi ja vahvempi.
Jokainen meistä on kokenut tällaista syyllisyyttä jossain muodossa.
Vaikka olisit nykyisin vapautunut siitä, tiedät, miltä se tuntuu.
Toiset teistä kokevat sitä nyt. He rankaisevat ja läksyttävät itseään, -
koska eivät koskaan onnistu täyttämään omia odotuksiaan.
Uskon, että voitte tänään lakata rankaisemasta itseänne, -
kun ymmärrätte Jeesuksen anteeksi- annon, vapaudutte syyllisyydestä -
ja lakkaatte uskomasta sen valheita. Ensimmäinen askel vapauteen -
on ymmärtää, että väärä syyllisyydentunto valehtelee teille.
Se kertoo teille jatkuvasti tämänkaltaisia valheita: -
"Olen mitä olen enkä voi muuttua."
Se on valhe. Et ole yhtä kuin syntisi.
Älä anna synnin määrittää itseäsi.
Jakeessa Room. 7:20 Paavali kertoo omasta kamppailustaan -
väärän syyllisyydentunnon tai pikemminkin lihan kanssa.
Lain kautta synti on jatkuvasti voitolla tuossa taistelussa.
Hän puhuu sisäisestä taistelustaan.
Room. 7:20 "Jos minä siis teen sitä, mitä en tahdo, -
niin sen tekijä en enää ole minä, vaan synti, joka minussa asuu."
Huomaa, että sinä et ole syntisi.
Jos ymmärrät, ettet ole yhtä kuin syntisi, pystyt vapautumaan synnistä.
Jos määrität itsesi syntisi kautta etkä usko pystyväsi muuttumaan, -
se hallitsee elämääsi eikä sinulla ole vastausta syyllisyydentuntoon.
Siksi et saa kuunnella paholaisen valheita. Hän on valehtelija.
Väärä syyllisyys tekee voimattomaksi. Kun muut ylistävät Jumalaa, -
olosi tuntuu vain tyhjältä ja pidät itseäsi tekopyhänä.
Tuntuu, että olet liian heikko, huono ja epäonnistunut ylistämään Jumalaa, -
mutta juuri silloin sinun pitäisi sitä suuremmalla syyllä ylistää, -
nostaa katseesi epäonnistumisestasi ja kohottaa kätesi niin ylös kuin voit.
Juuri silloin on hienoa ylistää Jeesusta, kuningasten Kuningasta -
ja katsoa Hänen arvollisuuttaan oman arvottomuutesi sijaan.
Ylistys keskittyy Jeesuksen arvollisuuteen, ei arvottomuuteemme.
Älä siis koskaan kuvittele, ettet ole tarpeeksi hyvä ylistämään.
Toinen paholaisen valhe on, että Vanha testamentti on meitä varten.
Vanha testamentti on loistava, kunhan sitä katsoo rististä, -
ylösnousemuksesta ja Jeesuksen täytetystä työstä käsin.
Koko Raamattu on Jumalan Sanaa, mutta älä unohda Jeesuksen voimaa.
Monesti, kun taistelemme epäonnistumisten kanssa, -
samaistumme Jumalan tuomioon, emme niinkään Jeesuksen armoon.
Pidän kovasti siitä, mitä Jeesus sanoi aviorikoksen tehneelle naiselle.
"Eikö kukaan ole sinua tuominnut?" "Herra, ei kukaan". Jeesus vastasi: -
"En minäkään sinua tuomitse; mene, äläkä tästedes enää syntiä tee".
Näetkö: ainoa tapa päästä synnistä on vapautua tuomiosta.
Jeesuskaan ei tuominnut naista, joten tämä saattoi jättää synnin.
Jos ruokit väärää syyllisyyttä, se voittaa sinut, ja päädyt sikolättiin.
Toistat samoja virheitä, ja syyllisyys tuntuu olevan sinua vahvempi.
Murretaan sen voima. Väärä syyllisyys valehtelee sinulle, -
että Jumala on kaukana. Raamattu opettaa toisin.
Jumala lupaa, ettei koskaan hylkää meitä, vaan on kanssamme aina.
Vai koskeeko tämä vain niitä, jotka eivät koskaan epäonnistu?
Se, että Jumala on hiljaa, ei tarkoita, että Hän olisi poissa.
Älä sekoita näitä kahta toisiinsa.
Hän sanoi: "En minä sinua hylkää enkä sinua jätä", Hepr. 13:5.
Synti saa sinut tuntemaan, että olet eristyksissä ja Jumala on kaukana.
Väärä syyllisyys vahvistaa ja toistaa tuota ajatusta.
Vielä yksi syyllisyyden valhe on, että kaikki tuomitsisivat sinut.
En usko, että ihmiset täällä tuomitsevat sinua.
Jos joku osoittaa muita sormella, kolme sormea osoittaa häntä vastaan.
Jos tuomitset itse itsesi, sinusta tuntuu, että muutkin tuomitsevat sinut.
Ainakin täällä ihmiset haluavat rohkaista ja kannustaa sinua.
Heprealaiskirjeen luvussa 10 puhutaan uskovien kokoontumisista.
Ne ovat rohkaisua varten. Hepr. 10:24 "ja valvokaamme toinen toistamme -
rohkaisuksi toisillemme rakkauteen ja hyviin tekoihin."
Olemme täällä rohkaistaksemme toisia rakkauteen ja hyviin tekoihin.
Pyhä Henki osoittaa, mikä on synti, mutta kukaan ei tuomitse sinua.
Ei kuunnella väärän syyllisyyden valheita, koska ne heikentävät meitä.
Seuraava valhe on: "Olen ainoa, joka taistelee tämän kanssa." Et ole.
Ehkä taistelemme eri asioiden kanssa. Samat asiat eivät ole kaikille vaikeita.
Jokaisella on omat taistelunsa.
Emme vain saa antaa niiden määrätä itseämme ja tulevaisuuttamme.
Voimme vapautua niistä, koska anteeksianto vapauttaa meidät.
Vielä yksi valhe: "Peli on menetetty. Olen pilannut kaiken lopullisesti."
Tunnen ihmisiä, jotka kokevat pilanneensa elämänsä lopullisesti.
Se on tehnyt heistä voimattomia. Epäonnistuminen on voittanut heidät.
He eivät pääse ulos sikolätistä. Siihen syyllisyyden valheet johtavat.
Silloin et täytä Jumalan kutsua elämääsi. Siksi Room. 8:1 -
on yksi väkevimpiä jakeita, mitä voimme koskaan ymmärtää.
"Niin ei nyt siis ole mitään kadotustuomiota niille, -
jotka Kristuksessa Jeesuksessa ovat".
Se erottaa sinut synnistä ja antaa mahdollisuuden mennä eteenpäin, -
elää anteeksiannon voimassa ja kokea sen ihmeellisen vapauden, -
joka on tarjolla vain Jeesuksen Kristuksen kautta. Aamen!
"Kaikki on lopullisesti pilalla." Älä aliarvioi parannuksentekoa.
Korinttilaiset hermostuivat Paavaliin. Jakeessa 2. Kor. 7:11 kuvataan -
heidän parannuksentekoaan. He olivat surullisia Jumalan tavalla.
Tässä jakeessa Paavali kuvaa, mitä parannuksenteko sai aikaan.
Jakeessa mainitaan mm. into ja kaikkinainen puhtaus tässä asiassa.
Jos väärä syyllisyys painaa sinua, elämäsi ei ole puhdasta.
Vapaus synnistä tuottaa puhtauden, jonka Jeesus on sinulle tarkoittanut.
Jakeessa Apt. 3:19 puhutaan uskoontulosta ja parannuksenteosta.
"Tehkää siis parannus ja kääntykää, -
että teidän syntinne pyyhittäisiin pois, -
että virvoituksen ajat tulisivat Herran kasvoista".
Ehkä et ole pitkään aikaan edes kokenut Herran läsnäoloa.
Sanoudu irti väärästä syyllisyydestä, pyydä Jumalalta syntejäsi anteeksi -
ja tee niistä parannusta. Parannus ei ole huono asia. Se on kaunis asia.
Se on sitä, että menet ristin juurelle, annat syntisi Jeesukselle -
ja myönnät olevasi Jumalan kirkkautta vailla ja riippuvainen Hänestä.
Raamattu sanoo, että jos pyydät anteeksi, Jumala antaa anteeksi.
Lisäksi saat nauttia suuresta virvoituksen ajasta -
Herran läsnäolossa ja vaeltaa vapaana ja puhtaana.
Jos annat väärän syyllisyyden hallita itseäsi, et saa kokea tätä.
Et ole yhtä kuin syntisi.
Jeesus vie syntisi yhtä kauas kuin itä on lännestä. Miksi pidät siitä kiinni?
Jos haluaa vapautua tuomiosta, pitää tuntea sen taistelu armon kanssa.
Tuomio on läheisempi ystävä Vanhan testamentin lain -
kuin armon kanssa. Room. 8:3 Message-käännöksen mukaan: -
"Lain koodi, joka oli aina ollut -
murtuneen ihmisluonnon heikentämä, -
ei olisi koskaan pystynyt tekemään sitä, minkä Jeesus teki.
Laki toimi laastarina synnin päällä eikä parantanut sitä syvältä."
Tämä siinä on surullista. Jos yrität voittaa omalla tahdonvoimallasi, -
synti on aina sinua vahvempi.
Jos yrität pitää lain vanhurskaudellasi, laitat vain synnin päälle laastarin.
Vain Jeesus voi tuoda syvän paranemisen, jossa on voima.
Ei peitetä syntiä laastarilla, vaan uskotaan, että jos vaellamme -
anteeksiannon tuomassa vapaudessa, voimme parantua synnistä sisäisesti -
ja mennä elämässä eteenpäin Jeesuksen voimassa ja armossa.
"Kuka tuomitsee sinut?" "Ei kukaan, Herra."
"En minäkään tuomitse sinua. Voit mennä ja olla tekemättä syntiä."
Väärä syyllisyys on itsensä toteuttava ennustus. Se vangitsee sinut asiaan, -
josta Jeesus on jo vapauttanut sinut. Sinun on murrettava sen voima.
Sillä ei lopulta ole valtaa sinuun. Paavali kuvaa tuota taistelua -
Roomalaiskirjeen luvussa 7. Luen jakeet 22―25 Messagen mukaan.
"Iloitsen aidosti Jumalan käskyistä, mutta on melko ilmeistä, -
ettei kaikki minussa yhdy tuohon iloon. Osa minusta kapinoi salaa vastaan, -
ja kun sitä vähiten odotan, se ottaa vallan. Olen kokeillut kaikkea turhaan.
Olen tullut tieni päähän. Eikö kukaan voi tehdä mitään hyväkseni?
Kiitos Jumalan, vastaus on, että Jeesus Kristus voi ja tekeekin.
Hän toimi ja pani asiat järjestykseen tässä ristiriitojen elämässä, -
jossa haluan palvella Jumalaa koko sydämestäni ja sielustani, -
mutta synnin vaikutus vetää minua tekemään jotain aivan muuta."
Paavali ymmärtää taistelun omasta kokemuksestaan, -
mutta hän jatkaa: "mutta ei ole mitään kadotustuomiota niille, -
jotka ovat Kristuksessa Jeesuksessa."
Oletko synnissä, tuomiossa vai Jeesuksessa Kristuksessa?
"...ovat Kristuksessa Jeesuksessa ja kulkevat hengen, eivät lihan mukaan."
Tämä on parasta siinä. Väärä syyllisyys sitoo sinua, -
kunnes ymmärrät, että ainoa toivosi on Kristuksessa Jeesuksessa.
Eikö olekin hienoa?
Taistelunsa keskellä Paavali sanoo: "Minä viheliäinen ihminen!"
Minä viheliäinen ihminen! Mutta armo on suuri ja ihmeellinen.
Se pelastaa viheliäisenkin ihmisen. Jos yrität selvitä omassa voimassasi, -
puet vain viheliäisyytesi pukuun.
Viheliäisyytesi hienoissa vaatteissa on yhtä kuin omavanhurskaus.
Se ei muuta mitään. Se ei auta sinua elämään elämääsi puhtaana -
nauttien virvoituksen ajoista Herran läsnäolossa.
Vasta kun ymmärrät, ettei Jeesuksessa ole kadotustuomiota -
ja että Jeesus käänsi kaiken ylösalaisin, saat kokea sen.
Tästä osasta pidän erityisesti. Vanhan testamentin laki -
oli yksityiskohtainen. Se puhui tuomiosta ja vanhurskauttamisesta.
Niitä vastaavat kreikan sanat ovat lainopillisia sanoja.
Tuomiota vastaava sana on hyvin tarkka ja huolella valittu sana, -
koska se asettaa ennakkotapauksen: Jos olet syyllinen, sinut tuomitaan.
Jos taas olet vanhurskas, sinut tuomitaan syyttömäksi.
Noilla sanoilla on tarkka merkitys, ja ne kuuluvat oikeusjärjestelmään, -
mutta Jeesus sotki kaiken.
5. Moos. 25:1―2 "Jos syntyy riita miesten välillä ja he astuvat -
oikeuden eteen ja heidät tuomitaan, -
syytön syyttömäksi ja syyllinen syylliseksi, -
ja jos syyllinen tuomitaan raippoihin, niin käskeköön tuomari -
hänen laskeutua maahan ja annattakoon läsnä ollessaan -
hänelle hänen rikostaan vastaavan määräluvun raippoja."
Raipaniskujen määrä riippui synnin suuruudesta.
5. Mooseksen kirjan mukaan iskujen maksimimäärä oli 39.
40 tarkoitti kuolemaa. Jeesus otti vastaan sekä iskut että kuoleman.
Jos haluat elää tuomion alla, astu suuren Tuomarin eteen.
Lukemissamme jakeissa kuvataan, että tuomari valvoi sitä, -
että syytetty meni makuulle ja sai rikostaan vastaavan määrän iskuja.
Jeesus sekoitti kaiken, vaikka asiat oli kuvattu tarkasti -
oikeudellisena ennakkotapauksena, jonka kanssa ei pidä leikkiä.
Se on ainoa toivosi vapautua tuomiosta ja väärästä syyllisyydestä.
Joh. 3:17 "Sillä ei Jumala lähettänyt Poikaansa maailmaan -
tuomitsemaan maailmaa, -
vaan sitä varten, että maailma hänen kauttansa pelastuisi."
Kiitos Jumalalle, että Hän lähetti Pelastajan eikä tuomitsijaa.
Hän tuomitsi synnin ja tuomion ja tuo vapauden syntisille.
Siksi voit lähteä täältä vapaana.
Lopuksi neljäs asia: Syyttäjilläsi ei ole valtaa sinuun.
Roomalaiskirjeen luku 8 alkaa siis sanomalla, ettei ole kadotustuomiota -
niille, jotka ovat Jeesuksessa. Luvun lopussa kysytään viisi kysymystä.
Haluan kysyä ne teiltä. Jakeesta Room. 8:31 alkaen -
joka jakeessa on yksi kysymys. Ensimmäinen niistä kuuluu: -
"Jos Jumala on meidän puolellamme, kuka voi olla meitä vastaan?"
Messagen mukaan: "Jos Jumala on puolellamme, kuinka voimme hävitä?"
Jumala on puolellasi.
Onko Jumala sinua vastaan, kun tunnet pilanneesi kaiken -
ja ryvet syyllisyydessä? Älä usko, jos joku väittää niin, -
sillä Hän on puolellasi ja rakastaa sinua.
Aamen!
Toinen kysymys: Kuinka Hän ei antaisi meille kaikkea muutakin, -
kun ei säästänyt Poikaansakaan? Miksei Hän antaisi avokätisesti?
Messagen mukaan: "Jos Jumala epäröimättä vaaransi kaiken -
puolestamme, otti vastaan tilamme ja pani itsensä alttiiksi pahimmalle -
lähettämällä oman Poikansa, onko mitään, mitä Hän ei tekisi -
hyväksemme mielihyvin ja alttiisti?" Syyllisyys ei ymmärrä vapautta.
Onko mitään, mitä Hän ei mielihyvin tekisi hyväksemme, -
kun Hän jo uhrasi henkensä? Onko mitään, mitä Hän ei tekisi?
Uskon, että tullessaan syyllisyydessä rypeneet lähtevät täältä vapaina.
Uskon, että ihmiset voivat tänään kokea virvoitusta Herra läsnäolossa -
ja että he kokevat olevansa puhtaita, kuten Raamattu kauniisti sanoo.
Kolmas kysymys, jae 33: "Kuka voi syyttää Jumalan valittuja?"
Täältä tulee vastaus Messagen mukaan.
"Kuka uskaltaisi ottaa yhteen Jumalan kanssa -
tahraamalla yhdenkään Jumalan valituista?"
Kuka uskaltaa tehdä sen?
Syyllisyys haluaa liata sinut, yhden Jumalan valituista.
Neljäs kysymys: "Kuka voi tuomita kadotukseen?"
Kuka uskaltaisi edes osoittaa sormella?
Viides kysymys: "Kuka voi meidät erottaa Kristuksen rakkaudesta?"
"Luuletteko, että joku iskisi kiilan meidän ja Jumalan rakkauden väliin?"
Viisi kysymystä, jotka alkavat sanalla "kuka". Ja lopuksi vastaus: -
Jae 38 "Sillä minä olen varma siitä, ettei kuolema eikä elämä, -
ei enkelit eikä henkivallat, ei nykyiset eikä tulevaiset, ei voimat, -
ei korkeus eikä syvyys, eikä mikään muu luotu voi meitä erottaa -
Jumalan rakkaudesta". Tässä puhutaan asioista, -
kuten menneistä tai tulevaisista, mutta kysymys on aina "Kuka?"
Kuka voi erottaa sinut rakkaudesta? Ehkä itseinhosi eristää sinut, -
tai ehkä tunne siitä, että olet epäonnistunut tai liian huono.
Ehkä jokin muu asia erottaa sinut.
Kuuntele sama Messagen mukaan: -
"Luuletteko, että joku iskisi kiilan meidän ja Jumalan rakkauden väliin?
Siihen ei ole mitään keinoa. Eivät mitkään ongelmat, -
eikä vaikeat ajat, ei vihamielisyys eikä nälkä, ei kodittomuus, -
ei kiusaamisella uhkailu, mustamaalaus -
eivätkä pahimmat Raamatussa mainitut synnit..."
Mikään ei voi erottaa sinua. Tämä on asian ydin.
Johanneksen luvussa 8 fariseukset, jotka tunsivat Kirjoitukset, -
toivat aviorikoksesta kiinni jääneen naisen Jeesuksen luo. Hän sanoi: -
"Joka teistä on synnitön, se heittä- köön häntä ensimmäisenä kivellä".
"Kun he tämän kuulivat ja heidän omatuntonsa todisti heidät syyllisiksi,
menivät he pois, toinen toisensa perästä, vanhimmista alkaen -
viimeisiin asti; ja siihen jäi ainoastaan Jeesus sekä nainen."
Jos haluat päästä syyllisyydestä, anna syyttäjien mennä yksitellen, -
kunnes jäät Jeesuksen kanssa yksin.
Ainoa olla elämättä väärässä syyllisyydessä on olla Jeesuksessa.
Isä, kiitos ettemme ole yhtä kuin syntimme, vaan siirrät ne kauas.
Kun vapaudumme väärästä syyllisyydestä, vapaudumme synnistä.
Herra, tuo syyllisyyden musta pilvi, joka pitää ihmisiä otteessaan, -
murtuu Herramme Jeesuksen armon ja voiman kautta. Kiitos, Isä, -
että johdat meitä parannukseen, jonka kautta voimme puhdistua -
ja kokea suuren virvoituksen, joka tulee läsnäolostasi.
Pyhä Henki, tee työtäsi ihmisissä. Anna heidän lähteä vapaina -
ja vaeltaa elävän Jumalan lapsina Kristuksen vanhurskaudessa -
pelastettuina, puhtaina ja eheinä.
Kiitos, Isä, että meillä on täysi oikeus ylistää Sinua, -
seistä huoneessasi ja tarttua suunnitelmaan, jonka varaat meille.
Kiitos, että saamme uskoa, että teet kaiken, minkä Sanassasi lupaat.
Herra, toteuta Sanasi ihmisten elämässä, Jeesuksen nimessä.
On armo suuri ihmeinen, -
se muutti sydämen
Mä kuuro, sokea sain ihmeen kokea
nyt kuulla, nähdä voin
On armo suuri ihmeinen, -
se muutti sydämen
Mä kuuro, sokea...
Kiitos seurastasi. Bobbielle ja minulle merkitsee paljon, -
että niin monet ihmiset eri puolilla tukeutuvat seurakuntaamme.
Ota yhteyttä vaikka sähköpostilla, jos voimme mitenkään auttaa sinua.
Haluamme kaikin tavoin auttaa sinua toteuttamaan Jumalan kutsun.
Siunausta ja mahtavaa viikkoa! Muista, että paras on vielä edessä!
Ylistäkää Herran, Jumalamme nimeä -
kädet kohotettuina
Herra, annan elämäni tietäen, -
että Kristuksessa olen todella olemassa
Pyhä Henki, pala tulen lailla
UUSI HILLSONG-ALBUMI TILATTAVISSA ENNAKKOON
Kirjasta on ihmisille apua, koska se on rehellinen.
Tämä mies on elävä todiste Jumalan työstä hänessä.
Tavoitteeni on antaa ihmisille toivoa. Uskon, että jos valitsemme oikein, -
se avaa meille ovia ja auttaa meitä elämän suuressa seikkailussa.
Suomennos: Anni Lähteenmäki